
ŠAKIŲ RAJONO SAVIVALDYBĖS ADMINISTRACIJOS
 GELGAUDIŠKIO SENIŪNIJA

2017-ŲJŲ METŲ VEIKLOS PLANO ATASKAITA

        Šakių rajono savivaldybės administracijos Gelgaudiškio seniūnijos iškeltas tikslas yra:
· gerinti gyvenimo kokybę seniūnijoje, kuriant sveiką, saugią ir švarią aplinką.
 
 Šakių rajono savivaldybės administracijos Gelgaudiškio seniūnijos uždavinys yra:
· efektyviai organizuoti seniūnijos darbą, kad užtikrinti gyventojų poreikių tenkinimą.        

2017 M. STRATEGINĮ (-IUS) TIKSLĄ (-US) ĮGYVENDINANČIOS PROGRAMOS PRIEMONĖS

          Šakių rajono savivaldybės administracijos Gelgaudiškio seniūnija, vykdydama savo veiklą, prisideda prie Šakių rajono savivaldybės strateginio 2017-2019 metų veiklos plano šių programų  įgyvendinimo:
1. Mokymosi visą gyvenimą ir sporto programa ( Nr. 1);
2.   Savivaldybės veiklos pagrindinių funkcijų programa  (Nr. 7);
3.   Darbo rinkos politikos rengimo ir įgyvendinimo programa  (Nr.8);
      4.  Žemės ūkio plėtros programa  (Nr. 11);
      5.  Švarios, sveikos aplinkos ir energijos taupymo programa  (Nr. 12);
      6.  Socialinės apsaugos programa  (Nr. 13).  

         Vykdant Gelgaudiškio seniūnijos 2017-2019 metų plėtros strateginio plano programoje iškeltą tikslą – savarankiškas ir deleguotas funkcijas, pagerėjo seniūnijos gyventojų aptarnavimo kokybė, laiku suteikiama žemės ūkio subjektams reikalinga informacija, išduodamos pažymos ir kiti dokumentai, registruojamos mirtys, suteikiama reikalinga socialinė pagalba, deklaruojama gyvenamoji vieta ir išduodamos reikalingos pažymos. Kuriama saugi ir švari aplinka bendruomenės nariams.  Seniūnijoje, 2017 m. gruodžio  31 d. duomenimis, gyveno  2703 gyventojai. Seniūnija yra suskirstyta į 6 seniūnaitijas: Skaistakaimio, Pajotijo, Branduoliškių, Mokyklos, Daukantiškių  ir Nemuno.
DUOMENYS APIE SENIŪNIJĄ

	1.
	Seniūnijos plotas
	ha
	7234

	2.
	Bendras kelių ir gatvių ilgis
	km
	58,45

	3.
	Gatvių skaičius
	sk.
	34

	4.
	Valomų gatvių ir šaligatvių plotas 
	ha
	32

	5.
	Tvarkomų kapinių skaičius
	sk.
	1

	6.
	Kapinių teritorijų plotas
	ha
	2,74

	7.
	Lankytinų vietų seniūnijoje skaičius
	sk.
	5

	8.
	Eksploatuojamų šviestuvų skaičius
	sk.
	240

	9.
	Seniūnijos prižiūrimų želdinių plotas
	ha
	22

	10.
	Socialiai remtinų rizikos šeimų skaičius
	vnt.
	14

          Įgyvendinant Gelgaudiškio seniūnijos 2017 metų veiklos planą buvo siekiama prisidėti prie Šakių rajono savivaldybės strateginiame 2011-2017 metų plėtros plane numatytų prioritetų įgyvendinimo:
· Verslo bei ekonomikos, infrastruktūros plėtros ir saugios aplinkos skatinimo;
· Visuomenės švietimo, mokymo(si) ir sveikatingumo gerinimo, socialinio saugumo   užtikrinimo;
· Krašto kultūrinio savitumo, patrauklumo puoselėjimo ir turizmo skatinimo;
· Kaimo ir žemės ūkio sektoriaus plėtros;

         Gelgaudiškio seniūnija 2017 m. įgyvendino:  
· Šakių rajono savivaldybės strateginio 2017-2019 metų veiklos plano programos Nr. 12 „Švarios, sveikos aplinkos ir energijos taupymo programa“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos  uždavinio priemonę „Objektų priežiūros valdymas“. Įgyvendinant šią priemonę buvo lyginami, žvyruojami seniūnijos keliai, užpilamos duobės, valomas sniegas. Įgyvendinat priemonę „Atliekų tvarkymo darbų vykdymas“ seniūnijos teritorijoje buvo prižiūrimi ir valomi šaligatviai, gatvės, pagal poreikį prižiūrimi ir tvarkomi želdinių plotai. Buvo vykdomi miestelio kapinių, kitų saugomų, bei turinčių išliekamąją vertę objektų tvarkymo pagalbiniai darbai, prižiūrimos teritorijos aplink visuomeninius pastatus ir pan. Išmokėtas darbo užmokestis ir socialinis draudimas  darbuotojams, dirbantiems pagal šią programą.
· Šakių rajono savivaldybės strateginio 2017-2019 metų veiklos plano programos Nr. 13 „Socialinės apsaugos programa“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos  uždavinio  priemonę „Darbo su rizikos šeimomis organizavimas“ ir „Darbo su socialiai remtinomis šeimomis organizavimas“. Įgyvendinant šias priemones buvo mokamas darbo užmokestis ir socialinis draudimas socialinei darbuotojai darbui su rizikos šeimomis išlaikyti, taip pat mokamas darbo užmokestis ir socialinis draudimas dviem socialinio darbo organizatorėms išlaikyti. Skirtos transporto išlaidos buvo naudojamos socialiai remtinų, rizikos šeimų, neįgaliųjų lankymui. Pagal poreikį į namus buvo pristatoma kompensacinė technika neįgaliesiems. Asmenims, kurie atlieka visuomenei naudingą veiklą, buvo perkamos darbo priemonės. Išmokėtos vienkartinės socialinės pašalpos 12–kai asmenų. Pagal būtinumą ir esamą situaciją vykdomas  šeimų  įtraukimas ir išbraukimas  iš rizikos šeimų  apskaitos.
· Šakių rajono savivaldybės strateginio 2017-2019 metų veiklos plano programos Nr. 8 „Darbo rinkos politikos rengimo ir įgyvendinimo programa“ seniūnijos tikslo ir uždavinio priemonę „Viešųjų darbų organizavimas“. Įgyvendinant šią priemonę buvo prižiūrimos Gelgaudiškio miestelio gatvės, pakelės, takai, šaligatviai ir vietinės reikšmės kelių pakraščiai, pjaunama žolė, genėjami medžiai, prižiūrimi želdiniai. Įgyvendinant viešųjų darbų programą įdarbinti 28 žmonės
· Šakių rajono savivaldybės strateginio 2017-2019 metų veiklos plano programos Nr. 11 „Žemės ūkio plėtros programa“ seniūnijos tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ ir uždavinio priemonę „Žemės ūkio funkcijų vykdymas“. Įgyvendinant šią priemonę, žemės ūkio specialistui  buvo paskirtos lėšos kanceliarinėms  prekėms.
· Šakių rajono savivaldybės strateginio 2017-2019 metų veiklos plano programos Nr. 7 „Savivaldybės veiklos pagrindinių funkcijų programa“ seniūnijos tikslo ir uždavinio priemonę „Savivaldybės veiklos pagrindinių funkcijų vykdymas“. Įgyvendinant šią priemonę skirtos lėšos panaudotos ryšiams, transportui, kanceliarinėms prekėms, komunalinėms paslaugoms ir seniūnijos patalpų išlaikymui. Pagal tikslą „Padidinti savivaldybės valdymo efektyvumą“ ir uždavinio „Tobulinti savivaldybės administracijos valdymo kokybę“, įgyvendinant  priemonę „Administracinės naštos mažinimo priemonės“  seniūnijoje buvo išduodamos įvairios pažymos ir leidimai, tai palengvino gyventojams ir institucijoms gauti reikalingus dokumentus.
· Šakių rajono savivaldybės strateginio 2017-2019 metų veiklos plano programos Nr. 1 „Mokymosi visą gyvenimą ir sporto programa“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos  uždavinio  priemonę „Mokymasis visą gyvenimą“. Nebuvo  pateikta prašymų ir lėšos  neskirtos. 

         Įgyvendinant seniūnijos 2017 metų veiklos plane  numatytą tikslą „Gerinti gyvenimo kokybę seniūnijoje, kuriant sveiką, saugią ir švarią aplinką“, seniūnijos darbuotojai kartu su seniūnijos teritorijos gyvenamųjų vietovių atstovais - seniūnaičiais, bendruomenės pirmininku dalyvavo savivaldybės institucijose ir savivaldybės teritorijoje veikiančiose valstybinėse įstaigose, rengiant sprendimus bei vykdant jų  įgyvendinimą.
          Įgyvendinant seniūnijos 2017 m. veiklos planą bei tikslą buvo užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija laiku planavo ir efektyviai panaudojo finansinius, žmogiškuosius bei materialinius išteklius.

Seniūnijos  vykdytos 2017 m.  kitos  funkcijos:
· neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimų įgyvendinimą arba pati juos įgyvendino;
· prireikus buvo įvertintos atskirų šeimų (asmenų) gyvenimo sąlygos bei poreikiai ir pateikti savivaldybės administracijai siūlymai dėl socialinės paramos reikalingumo ir paramos būdų toms šeimoms (asmenims) – surašyti 104 buities tyrimo aktai, sutvarkyti dokumentai šalpos išmokoms gauti.
· dalyvavo organizuojant civilinę saugą – buvo vykdoma seniūnijos gyventojų civilinės saugos  perspėjimo sistemos patikrinimas;
· dalyvavo įgyvendinant gyventojų užimtumo programas seniūnijos aptarnaujamoje situacijoje- per darbo biržą įdarbintiems  28 žmonėms  išmokėta 14420,00 Eur darbo užmokestis.
· Padėjo organizuoti Šakių Mero rinkimus – buvo skirtas transportas ir organizuojamas gyventojų  pavėžėjimas.
· dalyvavo  kuriant ir įgyvendinant  informacinės visuomenės plėtros programas;
· organizavo viešuosius ir visuomenei naudingus darbus–išduota 130 siuntimų atlikti visuomenei naudingus darbus už pašalpas, iš jų 97 asmenys dirbo tvarkant šaligatvius, gatves, viešąsias erdves, kapines, ruošė malkas; 
· organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą - buvo valoma 43167 m2 kietosios dangos plotų, prižiūrima ir tvarkoma 2,74 ha kapų teritorijos,  22 ha viešosios  žaliosios teritorijos, eksploatuojama 240 šviestuvų.
· nustatyta tvarka organizavo socialinės paramos teikimą ir pašalpų mokėjimą - buvo priimti 210 prašymai socialinei pašalpai gauti, 148 prašymai labiausiai nepasiturintiems asmenims maisto produktams, 41 prašymas socialinei paramai mokiniams, 108 prašymai vaiko išmokai, 390 prašymų butų šildymo, 396 prašymai šalto vandens ir 28 prašymai kieto kuro kompensacijai gauti; priimta 160 prašymų spec. poreikiams, paslaugoms į namus, tikslinėms priemokoms, vienkartinėms priemokoms, gimus vaikui, mokėjimo būdo pakeitimui.
· buvo tvarkomi priskirti registrai ir nustatyta tvarka teikiami duomenys – deklaruota gyvenamoji vieta  24 naujagimiams. 
· buvo tvarkoma gyvenamosios vietos deklaravimo duomenų ir gyvenamosios vietos neturinčių asmenų apskaita – 192 gyventojai deklaravo atvykimą arba gyvenamos vietos pakeitimo adresą, 63 asmenys išsiregistravo išvykimą į užsienį, 14 savininkų prašymu atlikti duomenų keitimo ir naikinimo veiksmai, išduota 130 pažymų apie deklaruotą gyvenamąją vietą.
· buvo vedama mirusiųjų apskaita, išduodami laidojimo leidimai – užregistruotos 35 mirtys, išduoti 53 leidimai laidoti.
· buvo atliekami notariniai veiksmai – patvirtintas 40 parašo tikrumo liudijimas, surašyti ir pateikti saugoti 5 testamentai, parašyti 4 sutikimai, 6 įgaliojimai – iš viso atlikti 55 notariniai veiksmai.
· buvo išduodamos pažymos ir kiti reikalingi dokumentai –131 pažyma namų valdos, darbo užmokesčio, šeimos sudėties klausimais.
· žemės ūkio subjektams buvo suteikiama informacija, deklaruojami pasėliai, vykdomas kiaulių deklaravimas, pildomos sandėliuose laikomų grūdų kiekio ataskaita GS-5 ir iššalusių pasėlių ataskaita GS-2, atnaujintos 139 žemės valdos, iš jų 132 žemės naudotojams užpildytos pasėlių deklaracijos.





                  Seniūnas                                                                                 Vincas Dabravolskis

